ભારત અને ઇંગ્લેન્ડ વચ્ચે પાંચ મેચની ટેસ્ટ શ્રેણી રમાઇ રહી છે. જેની પહેલી ટેસ્ટ નોટિંગહામ ખાતે રમાઇ હતી. જે ડ્રોમાં પરિણમી હતી, જ્યારે શ્રેણીની બીજી ટેસ્ટ મેચ લોર્ડ્સ ખાતે રમાનારી છે. ભારત સામેની બીજી ટેસ્ટ પૂર્વે ઇંગ્લેન્ડના સ્પિનર સિમોન કેર્રિગને એક પત્રકાર પરિષદમાં જણાવ્યું હતું કે, તે ભારત સામે બોલિંગ કરવા માગે છે, કારણ કે જો ભારત સામે તે સારી બોલિંગ કરી શક્યો તો તે અન્ય કોઇપણ દેશ સામે પોતાનું શ્રેષ્ઠ પ્રદર્શન કરી શકશે. જોકે, કેર્રિગનની આ ઇચ્છાથી ઇંગ્લેન્ડના પૂર્વ સુકાની માઇકલ વોગનના મનમાં ભયની લાગણી જન્મી છે.